Aiako Harria - Wikipedia, entziklopedia askea.

# Aiako Harria

### Wikipedia(e)tik

| Aiako Harria

Aiako Harria eta atzealdean Kantauri Itsasoa
[[Irudi:{{{mapa}}}|200px]]
Garaiera | 837 m
Kokapena | Oarsoaldea
Mendilerroa | Pirinioak

Aiako Harria Gipuzkoako mendirik zaharrena dugu. Oiartzun, Irun eta Lesakaren (Nafarroa) artean kokatuta dago. Beste mendi guztiak ez bezala, ez da sortu orogeniagatik, baizik eta granitozko intrusio batengatik.

Bertan, bista izugarriez gozatzeko aukera dago eta horretarako natura parkea bihurtu zuten, Urdaburu mendiarekin batera. Honekin batera, bere faunaz gozatzeko aukera ere ematen du.

## [aldatu] Mendia

Mendi hau hiru tontorrez osatuta dago, 4 kilometroko luzaera gora-beheratsuarekin, garaienak 837 metro neurtzen dituela: iparraldekoa Hirumugarrieta (806 m), erdialdekoa Txurrumurru (821 m) eta hegoaldekoa Erroilbide (837 m).

## [aldatu] Natura Parkea

Pasaiako badia, atzean Aiako Harria duela

Aiako Harria-Urdaburu Natur Parkeak 6.913 hektareako zabalera dauka. Gipuzkoako Bidasoaldea, Oarsoaldea, eta Donostialdea eskualdeak hartzen ditu barne, Irun, Errenteria, Oiartzun, Donostia eta Hernani udalerriek osatzen dutelarik.

Ekialdean, Bortzirirekin (Nafarroa) eta iparraldean Hendaiako Kantonamenduarekin (Lapurdi) egiten du muga.

Aiako Harria mendia beraz gain, beste tontor hauek osatzen dute Parkea: Zaria (635m), Bunanagirre (781 m), Bianditz (797 m), Errenga (786 m), Irupagoeta (534 m), Erlaitz (498 m), Pagogaña (480 m), Urdaburu (599 m) eta Aldura (537 m).

Oiartzun ibaia bertan sortzen da, eta mendiguneak Urumea eta Bidasoa ibaiak elkar banatzen ditu.

Zuhaitzei dagokienez, hurrengo espezieak topa ditzakegu Parkean: haltz beltza (Ainus glutinosa), lizar arrunta (Fraxinus excelsior), haritz arrunta (Quercus robur), haritz amerikarra (Quercus rubra), ametza (Quercus pirenaica), gaztainondoa (Catanea sativa), akazia (Robinia pseudoacacia), intsinis pinua (Pinus radiata), gorostia (Ilex aquifolium), hurrondoa (Corilus avellana), sahats hauskara (Salix atrocinerea), elorri zuria (Crataegus monogyna), elorri beltza (Prunus spinosa), udareondo (Pyrus bourgaeana) eta pagoa (Fagus sylvatica).

Animalien artean, hauexek ditugu: putrea (Gyps fulbus), arrano txikia (Hieraetus pennatus), arrano sugezalea (Circaetus gallicus), belatxinga mokogorria (Pyrrochorax grauculus), basurdea (Sus scrofa), orkatza (Capreolus capreolus), azkonarra (Meles meles), basakatua (Felis sylvestris), zirauna (Angulis fragilis), sugegorri kantabriarra (Vipera seoanei), eskailera-sugea (Elaphe scalaris), arrabioa (Salamandra salamandra), apo arrunta (Bufo bufo), baso-igel gorria (Rana temporaria), eskailu (Phoxinus phosinus), amuarrain arrunta (Salsmo trutta) eta izokina (Salmo syar).

## [aldatu] Ikus, gainera

- Euskal Herriko natura parkeak.

## [aldatu] Kanpo loturak

- Aiako Harria Natura Parkearen aspektu geografikoak

"http://eu.wikipedia.org../../../a/i/a/Aiako_Harria_c270.html"(e)tik eskuratuta

Kategoriak: Natura parkeak • Euskal Herriko mendiak • Oiartzun • Irun • Lesaka • Pirinioak

##### Views

- Artikulua
- Eztabaida
- Oraingo berrikuspena

##### Bilatu

##### Beste hizkuntzak

- Español